
Energi på en offshore substation
Lav en formelsamling. Start med et overblik over energiformer.

Energiformer
Tilføj løbende de begreber, som du arbejder med, til din formelsamling.

	Et transformermodul på 300 kg løftes fra et skib til stationens dæk. Løftehøjden er 7,0 m.
Beregn stigningen i potentiel energi. 

	En nødgenerator har massen 10100 kg. 
Den løftes 4,0 m lodret under et tænkt vedligeholdelsesarbejde.
Beregn stigningen i potentiel energi. 

	En flyder, forankret i havbunden, måler på bølgernes bevægelse. Flyderen har en masse på 100 kg og bevæger sig i et bestemt øjeblik med en hastighed på 2,5 m/s.

Beregn flyderens kinetiske energi i netop det øjeblik.

	Et stålstativ på 80 kg bliver opvarmet fra 15 °C til 35 °C. Brug en specifik varmekapacitet på: c = 500 J/(kg · °C).
Beregn stigningen i stålets termiske energi. 

Et anlæg har 20 m² solceller. Solindstrålingen på panelerne antages konstant til 700 W/m² i 5,0 timer.
Beregn den strålingsenergi, som rammer panelerne.

	Stationens kritiske systemer antages at bruge 50 kW konstant under et strømsvigt på 18 timer.
Beregn den nødvendige elektriske energi i kWh og MJ.

	Kommunikationsudstyret bruger konstant 800 W og skal fungere i 48 timer.
Beregn udstyrets elektriske energiforbrug i kWh og MJ.

	En dieseltank indeholder 38 m3 dieselolie. Antag en brændværdi på 36 GJ/m3
Beregn tankens kemiske energi.





Effekt 
Tilføj effekt til din formelsamling

	Kommunikationsudstyret antages at bruge 800 W, mens stationen er i nøddrift i 2,0 timer.
Beregn den elektriske energi i kWh.

	Ved anvendelse af kranen stiger stationens samlede effektbehov kortvarigt fra 50 kW til 320 kW. Antag, at spidsbelastningen varer 5,0 minutter.

Beregn det samlede energiforbrug i de 5 minutter.

	Et anlæg har 20 m² solceller. 
Solindstrålingen på panelerne antages konstant til 800 W/m² i 2,0 timer.
Beregn den strålingsenergi, som rammer panelerne.
Næste dag modtager solcellerne samlet 50 MJ strålingsenergi i løbet af 10 soltimer.

Beregn gennemsnitlig effekt.

	En forsøgsflyder leverer 2,0 MJ el til styring, kommunikation og lys i løbet af 10 minutter.
Omregn 2,0 MJ til kWh. Beregn den gennemsnitlige effekt. 


Energikæder og nyttevirkning offshore
Tilføj formlen for nyttevirkning til din formelsamling.

	Vindmøllen leverer el til sikkerhedslyset på substationen. 
I et tidsrum passerer 100 kWh kinetisk energi i vinden gennem rotorens areal. Lamperne modtager i samme tidsrum 40 kWh elektrisk energi og udsender 12 kWh synligt lys.
1. Opskriv de energiformer, der indgår i energikæden.
2. Beregn nyttevirkningen frem til den elektriske energi til lamperne, lampernes samlede nyttevirkning og nyttevirkningen for hele kæden.
3. Hvor bliver den energi af, der ikke udsendes som synligt lys?

	Solceller leverer strøm til stationens kommunikationsudstyr. 
Solpanelerne modtager 50 MJ strålingsenergi, mens udstyret modtager 11,0 MJ elektrisk energi i samme tidsrum. 
1. Opskriv de energiformer, der indgår i energikæden.
2. Beregn nyttevirkningen fra det indfaldende
3. sollys til elektrisk energi ved udstyret.
4. Hvilke oplysninger mangler, hvis du vil beregne nyttevirkningen helt frem til udsendt radiosignal?

	En dieselgenerator producerer el til stationens kran. 
Under et løft omsætter kranens elmotor 20 kWh elektrisk energi. Den løftede lasts potentielle energi stiger med 12 kWh.
1. Opskriv de energiformer, der indgår i energikæden.
2. Beregn kranens nyttevirkning fra el ved motoren til lastens potentielle energi.
3. Hvilken ekstra oplysning skal du bruge for også at beregne nyttevirkningen fra diesel til den løftede last?

	En bølgeflyder benyttes som energikilde til stationens systemer til styring, kommunikation og sikkerhedslys. 
I et tidsrum overføres 10 MJ mekanisk energi fra bølgerne til flyderen. Systemerne modtager tilsammen 2,0 MJ el. 
1. Tegn en mulig kæde fra bølgerne gennem flyder, drivmekanisme og generator til de viste forbrugere.
2. Beregn nyttevirkningen for hele energikæden.



Alle illustrationer er genereret med ChatGPT.

